Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6480

b) olyan szinten, amely a P6 sugárzott amplitúdója alatt 9 dB-nél alacsonyabban helyezkedik el, a lekérdezés kívánt ívén belül. 3.1.2.2 Válasz térbeli jelek jellemzői 3.1.2.2.1 Válasz vivő frekvenciája. Az S-módú képességgel rendelkező válaszjeladóktól jövő (fedélzetről leadott adattovábbítás) összes válasz vivő frekvenciája 1090 plusz vagy mínusz 1 MHz. 3.1.2.2.2 Válasz spektrum. Az S-módú válasz spektrum a vivő frekvenciánál nem haladhatja meg a 3-5 ábrán megadott határokat. 3.1.2.2.3 Polarizáció. A válasz továbbítások polarizációja névlegesen függőleges legyen. 3.1.2.2.4 Moduláció. Az S-módú válasz egy bevezetőből és egy adat blokkból áll. A bevezető egy 4impulzusos sorozat, és az adatblokk bináris impulzus-pozíció modulált 1 megabit per másodperc adat sebességgel. 3.1.2.2.4.1 Impulzus alakok. Az impulzus alakok a 3-2 táblázatban előírtaknak feleljenek meg. Az összes érték mikromásodpercben van megadva. 3.1.2.2.5 S-módú válasz. Az S-módú válasz a 3-6 ábrán bemutatottnak megfelelő. Az adatblokk Smódú válaszokban vagy 56 vagy 112 információs bitből áll. 3.1.2.2.5.1 Impulzus időközök. Minden válasz impulzus a 0,5 mikromásodperc meghatározott többszöröseinél kezdődik az első továbbított impulzustól számítva. A tűrés minden esetben plusz vagy mínusz 0,05 mikromásodperc. 3.1.2.2.5.1.1 Válasz bevezetés. A bevezetés négy impulzusból áll, egyenként 0,5 mikromásodperc időtartammal. Az impulzus időközöknek az első továbbított impulzustól a második, harmadik és negyedik átvitt impulzusig 1, 3,5 és 4,5 mikromásodpercnek kell lenniük, a felsorolás egyező sorrendjében. 3.1.2.2.5.1.2 Válasz adat impulzusok. A válasz adatblokk 8 mikromásodperccel az első továbbított impulzus felfutó éle után kezdődik. Az egyes továbbításokhoz vagy 56, vagy 110 mikromásodperces bit intervallumokat jelölnek ki. Egy 0,5 mikromásodperces impulzust továbbítanak az egyes intervallumok első vagy második felében. Amikor az impulzust, amelyet az egyik tartomány második felében továbbítanak, egy másik, a következő időköz első felében továbbított impulzus követi, a két impulzus egyesül és egy-mikromásodperces impulzust kell továbbítani. 3.1.2.2.5.2 Impulzus amplitúdók. Az egyik impulzus és egy másik impulzus közötti impulzus amplitúdó változás S-módú válaszban nem haladhatja meg a 2 dB-t. 3.1.2.3 Az S-mód adatszerkezete 3.1.2.3.1 Adatkódolás 3.1.2.3.1.1 Lekérdezési adat. A lekérdezési adatblokkot egy 56 vagy 112 adat chipből álló sorozat alkotja, amely a P6 impulzuson belül, az adatfázis megfordítások után helyezkedik el (3.1.2.1.5.2.3 pont). Egy chipet megelőző 180 fokos hordozó fázis megfordítás az adott chip-et bináris EGY-ként jellemzi. A megelőző fázis megfordítás hiánya egy bináris ZÉRO-t jelez. 3.1.2.3.1.2 Válasz adatok. A válasz adatblokk 56 vagy 112 adat bitből áll, amelyet a válasz adat bináris impulzus pozíció modulációval alakítanak ki a 3.1.2.2.5.1.2 pontban leírtak szerint. Az időköz első felében továbbított impulzus egy bináris EGY-et jelent, míg a második felében továbbított impulzus egy bináris ZÉRO-t jelent. 3.1.2.3.1.3 Bit számozás. A biteket továbbításuk sorrendjének megfelelően kell számozni az 1-es bittel kezdve. Ha nincs másképpen elrendelve, a bit csoportokkal (mezők) kódolt numerikus értékek kódolása pozitív bináris jelek felhasználásával történik, és az első továbbított bit a legjelentősebb bit (MSB). Az információkat olyan mezőkben kell kódolni, amelyek legalább egy bitből állnak. Megjegyzés. – Az S-módú formátumok leírásában a bit sorozatok által egy mezőn belül kialakított bináris kód decimális megfelelőjét, mező funkció vagy utasítás jelölőjeként használják. 3.1.2.3.2 S-módú lekérdezések és válaszok formátumai Megjegyzés. – Minden S-módú lekérdezési és válasz formátum összesítve a 3-7 és 3-8 ábrákon látható. A fedélzetre irányuló és a fedélzetről leadott adattovábbítás formátumokban megjelenő összes mező összegezését a 3-3 táblázat mutatja, és az összes almező összegezését a 3-4 táblázat tartalmazza. 3.1.2.3.2.1 Lényeges mezők. Minden S-módú továbbítás két lényeges mezőt tartalmaz. Az egyik egy olyan kulcs-szó (deszkriptor), amely egyértelműen meghatározza a továbbítás formátumát. Ez minden formátumnál a továbbítás elején jelenik meg. A deszkriptorokat az UF (fedélzetre irányuló adattovábbítási formátum) vagy DF (fedélzetről leadott adattovábbítás formátum) mezőt jelölik. A második lényeges mező egy 24-bites mező, amely az egyes továbbítások végén jelenik meg és paritás információkat tartalmaz. Minden fedélzetre irányuló adattovábbítási formátumban és a folyamatosan meghatározott fedélzetről leadott adattovábbítás formátumban a paritás információ rákerül vagy a légijármű címzésre (3.1.2.4.1.2.3.1 pont) vagy a lekérdező azonosítóra a 3.1.2.3.3.2 pontnak megfelelően. A megjelölések AP (cím/paritás) vagy P1 (paritás/lekérdező azonosító). Megjegyzés. – A megmaradó kódolási helyeket a missziós mezők továbbítására használják. Különleges feladatokra a missziós mezők különleges halmazát írják elő. Az S-módú missziós mezőknek kétbetűs jelzésük van. Az almezők a missziós mezőkön belül jelenhetnek meg. Az S-módú almezők hárombetűs jelöléssel vannak címkézve. 3.1.2.3.2.1.1 UF: fedélzetre irányuló adattovábbítási formátum. Ez a fedélzetre irányuló adattovábbítási formátum mező (5 bit hosszúságú, kivéve a 24 számú formátumot, ahol ez 2 bit hosszúságú) fedélzetre irányuló adattovábbítási formátum kulcs-szóként (deszkriptorként) szolgál minden S-módú lekérdezésben, és a 3-7 ábrának megfelelően kell kódolni. 3.1.2.3.2.1.2 DF: fedélzetről leadott adattovábbítási formátum. Ez a fedélzetről leadott adattovábbítás formátum mező (5 bit hosszúságú, kivéve a 24 számú formátumban, ahol ez 2 bit hosszúságú) fedélzetről leadott adattovábbítás kapcsolat formátum kulcs-szóként (deszkriptorként) szolgál minden S-módú válaszban, és a 3-8 ábrának megfelelően kell kódolni. 3.1.2.3.2.1.3 AP: címzés/paritás. Ez a 24-bites (33-56 vagy 89-112) mező minden fedélzetre irányuló adattovábbítási és jelenleg meghatározott fedélzetről leadott adattovábbítási formátumban megjelenik, kivéve a csak S körhívás módú választ, a DF = 11-el. A mező paritást tartalmaz, amely rákerül a légijármű címzésre a 3.1.2.3.3.2 pontnak megfelelően. 3.1.2.3.2.1.4 PI: paritás/lekérdező azonosító. Ez a 24-bites (33-56) fedélzetről leadott adattovábbítási mező rendelkezzen paritással, amely rákerül a lekérdező azonosítási kódjára a 3.1.2.3.3.2 pontnak megfelelően, és az S körhívás módú válaszban jelenjen meg, DF = 11-el és a kiterjesztett squitterben DF = 17-el vagy DF = 18-al. Ha a választ egy A/C/S körhívásra, egy S-módú CL mező (3.1.2.5.2.1.3 pont) és IC mező (3.1.2.5.2.1.2 pont) egyenlők 0-val esetekre való reagálásnál adják, vagy egy adatgyűjtő vagy kiterjesztett squitternél (3.1.2.8.5, 3.1.2.8.6 pontok), akkor a II és az SI kódok O értékűek legyenek. 3.1.2.3.2.2 Kijelöletlen kódolási térköz. A kijelöletlen kódolási térköz tartalmazza az összes ZÉRO-t, mint a lekérdező berendezések és a válaszjeladók által továbbított értékeket. Megjegyzés: – Bizonyos kódolási térköz, amely ebben a szakaszban kijelöletlennek van jelezve, más alkalmazásokra, mint például ACAS, adat kapcsolat, stb. van fenntartva. 3.1.2.3.2.3 Nulla és kijelöletlen kódok. A nulla kód kijelölés minden meghatározott mezőben azt jelöli, hogy a mező nem igényel beavatkozást. Ezenkívül, a mezőkön belüli kijelöletlen kódok azt jelzik, hogy nincs igény beavatkozásra. Megjegyzés. – A 3.1.2.3.2.2 és 3.1.2.3.2.3 pontok rendelkezési biztosítják, hogy az előzőleg kijelöletlen kódolási térköz jövőbeli kijelölései nem okoznak kétértelműséget. Azaz, az S-módú berendezés, amelyben az új kódolás nincs megvalósítva, tisztán fogja jelezni, hogy nincs továbbított információ az újonnan kijelölt kódolási térközben. 3.1.2.3.2.4 Katonai célra tartalékolt formátumok. Az államok biztosítsák, hogy a fedélzetre irányuló adattovábbítási formátumokat csak kiválasztott címzésű lekérdezésekhez alkalmazzák és a fedélzetre irányuló, vagy a fedélzetről leadott formátumok ne haladják meg a 10. Annexben a rádiófrekvenciás teljesítményre, lekérdezési és válaszadási sebességre, és squitter sebességre meghatározott követelményeket. 3.1.2.3.2.4.1 Ajánlás. – Kivizsgálások és megerősítések útján az államok tegyék lehetővé, hogy a katonai alkalmazások ok nélkül ne befolyásolják a meglévő polgári felhasználású 1030 / 1090 Mhz üzemeltetési környezetet. 3.1.2.3.3 Hiba védelem 3.1.2.3.3.1 Eljárás. Paritás ellenőrző kódolást használjanak az S-módú lekérdezéseken és válaszokon belül, hogy védelmet nyújtsanak hibák előfordulása ellen. 3.1.2.3.3.1.1 Paritás ellenőrzési sorozat. A 3.1.2.3.3.1.2 pontban leírt szabály szerint egy 24 paritás ellenőrzési bitből álló sorozatot generáljanak és ez kerüljön beépítésre az összes S-módú sugárzás utolsó 24 bitje által formált mezőbe. A 24 paritás ellenőrzés bitet vagy a címzés kódolóval, vagy a lekérdező azonosító kóddal kombinálják, a 3.1.2.3.3.2 pontban leírtak szerint. A létrejövő kombináció akkor vagy az AP (címzés/paritás, 3.1.2.3.2.1.3 pont) mezőt, vagy a PI (paritás/lekérdező azonosító, 3.1.2.3.2.1.4 pont) mezőt fogja kialakítani. 3.1.2.3.3.1.2 Paritás ellenőrzés sorozat generálás. A (p1, p2 …, p24) 24 paritás bitből álló sorozat az (m1, m2, …, mk) információs bitek sorozatából generálódik, ahol a rövid vagy hosszú sugárzásoknál a k értéke 32-vel vagy 88-al egyenlő. Ezt a következő többtagú kifejezés (polinommal) útján generált kód segítségével készítik: G(x) = 1 + x3 + x10 + x12+ x13+ x14 + x15 + x16 + x17 + x18 + x19 + x20 + x21 + x22 + x23 +x24 Amikor a bináris polinom algebra alkalmazásával, x24 [M(x)]-et elosztjuk G(x)-el, ahol M(x) információ sorozat a következő kifejezéssel egyenlő: mk + mk-1x + mk-2x2 + … + m1xk-1, akkor az eredmény egy hányados és egy 24-nél alacsonyabb fokú R(x) maradék. E maradék által formált bit sorozat a paritás ellenőrzés sorozatot képviseli. A pi paritás bit bármely i értékre az 1-től 24-ig terjedő kitevők esetén, az x24-i együtthatójaként jelenik meg az R(x)-ben. Megjegyzés. – Az M(x) és az x24 szorzásának eredményeként 24 ZÉRUS bitet kell csatolni a sorozat végéhez. 3.1.2.3.3.2 AP és PI mező generálás. A fedélzetre irányuló- és fedélzetről leadott adattovábbításhoz különböző címzés paritás sorozatokat használnak. Megjegyzés. – A fedélzetre irányuló adattovábbítási sorozat elegendő egy válaszjeladó dekódoló megvalósításhoz. A fedélzetről leadott adattovábbítás sorozat a hiba korrekció alkalmazását teszi lehetővé a fedélzetről leadott adattovábbítás dekódolásban. A fedélzetre irányuló adattovábbítási AP mező generálásában használt kódot az alább ismertetett módon vagy a légijármű címzésből (3.1.2.4.1.2.3.1.1 pont), vagy az körhívás címzésből (3.1.2.4.1.2.3.1.2 pont), vagy az adási címzésből (3.1.2.4.1.2.3.1.3) kell képezni. A fedélzetről leadott adattovábbítás AP mező generálásában használt kódot közvetlenül az (a1, a2, …, a24) 24 S-módú címzés bit sorozatból képezik, ahol az ai az i-edik bit, amelyet egy körhívás válasz légijármű címzés (AA) mezejében továbbítanak (3.1.2.5.2.2.2 pont). A fedélzetről leadott adattovábbítás PI mező generálásában használt kódot az (a1, a2, …, a24) 24 bites sorozatból képezik, ahol az első 17 bit ZÉRO, a következő három bit a kód címke (CL) mezőre adott válasz (3.1.2.5.2.2.2), és az utolsó négy bit válasz a lekérdező azonosító (IC) mezőre (3.1.2.5.2.1.2 pont). Megjegyzés. – A PI kódot fedélzetre irányuló közlemények átvitelében nem használják. Egy (b1, b2, …., b24) módosított sorozatot használnak a fedélzetre irányuló adattovábbítási AP mező generálásnál. A bi bit az x48-i együtthatója a G(x)A(x) többtagú kifejezésben, ahol A(x) = a1x23 + a2x22 + … + a24 és G(x) megfelel a 3.1.2.3.3.1.2 pontban megfogalmazottnak. A légijármű címzésben ai az i-edik bit, amelyet egy körhívás válasz AA mezőjében továbbítanak. A körhívás és adási címzésekben ai = 1, az i minden értékénél. 3.1.2.3.3.2.1 Fedélzetre irányuló közlemények átviteli sorrendje. A fedélzetre irányuló AP mezőben átvitt bitek sorozat: tk+1,+ tk+2, …, tk+24 ahol a bitek k+1-el kezdődően az átvitel sorrendje szerint vannak számozva. Fedélzetre irányuló közlemények esetén: tk+1 =bi + pi ahol a ”+” modulo-2 összeadást jelöl: i = 1 az AP mezőben átvitt első bit. 3.1.2.3.3.2.2 Fedélzetről leadott közlemények átviteli sorrendje. A fedélzetről leadott AP és PI mezőkben átvitt bit sorozat: tk+1, tk + 2, …, tk + 24 ahol a bitek k+1-el kezdődően az átvitel sorrendje szerint vannak számozva. Fedélzetről leadott közlemények esetén: tk+1 = ai + pi ahol a ”+” moduló-2 összeadást jelöl: i = 1 az AP vagy PI mezőben átvitt első bit. 3.1.2.4 Általános lekérdezés – válasz protokoll 3.1.2.4.1 Válaszjeladó tranzakció ciklus. A válaszjeladó tranzakció ciklus akkor kezdődik, amikor a másodlagos légtérellenőrző radar S-módú válaszjeladója egy lekérdezést felismer. A válaszjeladó ezután értékeli a lekérdezést és megállapítja, hogy azt fogadja-e. Ha igen, akkor a kapott lekérdezést feldolgozza és választ generál, ha az megfelelő. A tranzakció ciklus befejeződik, ha:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes